Алфонсина Сторни
Човеко нищожен

Превод от испански: Александър Муратов, Атанас Далчев, 1968

chitanka.info

Човеко нищожен, човеко нищожен,

пусни канарчето да отлети…

Аз съм канарчето, човеко нищожен,

освободи ме ти.

Бих в твоята клетка, човеко нищожен,

затворен бе в клетка и моят копнеж.

Аз казвам нищожен, защото не можеш

и няма да ме разбереш.

Не те разбирам и аз, клетката отвори ми,

аз искам да избягам от твоя плен.

Човеко нищожен, половин час те любих,

не искай повече от мен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.